Աննա Յակոբեանի դէպքում միանշանակ կարելի է նշել բարեհոգութիւնը, գթասրտութիւնը եւ դիմացկունութիւնը։ Նա շահել է շատ քաղաքացիների համակրանքը, որովհետեւ որպէս «դեկաբրիստի» կին եղել է ամուսնու կողքին ամենածանր պահերին։ Բացի այդ, Աննան սատարել է ամուսնուն, երբ նա գտնւել է բանտում։ Այդ շրջանում նա փոխարինել է Նիկոլ Փաշինեանին թերթի խմբագրի պաշտօնում։ Թաւշեայ յեղափոխութեան սկզբից Աննան ուղեկցել է ամուսնուն, իսկ երբ ձերբակալել են շարժման առաջնորդներին, նա վերցրել է խօսափողը եւ իր ելոյթով ցնցել Հանրապետութեան հրապարակում հաւաքւած մարդկանց։